CELEX: 62013CN0641
Language: lt
Date: 2013-12-04 00:00:00
Title: Byla C-641/13 P: 2013 m. gruodžio 4 d. Ispanijos Karalystė pateiktas apeliacinis skundas dėl 2013 m. rugsėjo 16 d. Bendrojo Teismo (pirmoji kolegija) priimto sprendimo byloje T-2/07 Ispanija prieš Komisiją

1.2.2014   
            
            
               LT
            
            
               Europos Sąjungos oficialusis leidinys
            
            
               C 31/6
            
         2013 m. gruodžio 4 d. Ispanijos Karalystė pateiktas apeliacinis skundas dėl 2013 m. rugsėjo 16 d. Bendrojo Teismo (pirmoji kolegija) priimto sprendimo byloje T-2/07 Ispanija prieš Komisiją
   (Byla C-641/13 P)
   2014/C 31/10
   Proceso kalba: ispanų
   
      Šalys
   
   
      Apeliantė: Ispanijos Karalystė, atstovaujama A. Rubio González
   
      Kita proceso šalis: Europos Komisija
   
      Apeliantės reikalavimai
   
   
               —
            
            
               Patenkinti šį apeliacinį skundą ir iš dalies panaikinti 2013 m. rugsėjo 16 d. Bendrojo Teismo sprendimą byloje T-2/07 Ispanijos Karalystė prieš Europos Komisiją.
               
            
         
               —
            
            
               Panaikinti, kaip nurodyta, tą 2006 m. spalio 20 d. Komisijos sprendimo C(2006) 5102, kuriuo sumažinama Sanglaudos fondo parama Ispanijoje įgyvendinamai projektų grupei Nr. 2001 ES 16 C PE 050, susijusiai su Júcar hidrografinio baseino (Ispanija) sanitariniu valymu, dalį, kurioje teigiama, kad atsižvelgimas į patirtį, kaip sutarties sudarymo kriterijų, yra neteisėtas.
            
         
               —
            
            
               Priteisti iš atsakovės bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   
      
         Teisės klaida, padaryta nusprendus, kad atsižvelgimas į patirtį, kaip sutarties sudarymo kriterijų, prieštarauja Direktyvos 93/37 30 straipsniui
      
       (1). Šia nuostata nedraudžiama siekiant sudaryti sutartį taikyti kriterijų, susijusių su konkurso dalyvio patirtimi. Atvirkščiai, į konkurso dalyvio patirtį gali būti atsižvelgiama, nes šiuo kriterijumi nesiekiama vertinti konkurso dalyvio tinkamumo, jis skiriasi nuo reikalavimo dėl finansinio pajėgumo, ir jo paskirtis — padėti nustatyti ekonomiškai naudingiausią pasiūlymą, nes šis kriterijus parodo pirkimo objekto ir jo įvykdymo kokybės ryšį.
   
      (1)  1993 m. birželio 14 d. Tarybos direktyva 93/37/EEB dėl viešojo darbų pirkimo sutarčių sudarymo tvarkos derinimo (OL L 199, p. 54; 2004 m. specialusis leidimas lietuvių k., 6 sk., 2 t., p. 163).